Kärsädiki

Kärsädiki, aiemmin güntherindikdikantilooppi (Madoqua guentheri), on pieni Itä-Afrikassa elävä gasellien alaheimoon kuuluva antilooppilaji. Se painaa täysikasvuisena 3–5 kilogrammaa. Väritys vaihtelee kellertävän harmaasta punertavan ruskeaan. Sillä on lyhyt 3–5 senttimetriä pitkä häntä ja noin kymmensenttiset sarvet.

Kärsädikiä tavataan Ugandan pohjoisosissa ja siitä itään Keniassa, Etiopian Ogadenissa ja Somaliassa. Se viihtyy matalan pensaikon peittämällä puoliaavikolla mutta tarvitsee tiheitä pensaikkoja suojapaikoikseen.

 Lähteet 

Luokka:Gasellit